Skjervøy

miniatyr|Seppalatunet
Skjervøy er en kommune i Troms fylke. Kommunen ligger i sin helhet på øyer, hvorav de største er Arnøya, Kågen, Uløya, Laukøya og Skjervøya. Administrasjonssenteret i kommunen er tettstedet Skjervøy, som har over 85 % av kommunens  innbyggere (2022).Kommunefakta Skjervøy - Statistisk sentralbyrå

 Geografi 
Skjervøy kommune har landgrense i sørvest (på Uløya) til Nordreisa kommune, og grenser for øvrig, over de omliggende fjorder og hav, i øst mot Kvænangen og Loppa, i vest mot Lyngen og Karlsøy. Skjervøy kommune er utelukkende en øykommune og omfatter øyene Skjervøya, Kågen, Arnøya, Uløya, Laukøya, Haukøya, Hakkstein, Vorterøya og Follesøyene. Høyeste punkt i kommunen er Store Kågtinden, 1229,58 moh.

Kommunen hører til regionen Nord-Troms.

 Kommunikasjon 
Skjervøy har hurtigbåtforbindelse til Tromsø. Hurtigruten har også anløp her. Nærmeste flyplass er Sørkjosen lufthavn i nabokommunen Nordreisa ca. 45 min kjøring fra Skjervøy. Flyplassen trafikkeres flere ganger daglig av Widerøe, med avganger til Tromsø, med korrespondanse til Oslo, og også direkteavganger til Hammerfest og Kirkenes.

 Politikk 

 Kommunestyrevalget 2023 

 Delområder 
Skjervøy kommune er delt inn i følgende to statistiske delområder (innbyggertall 2025):
 Skjervøy (2509)
 Arnøya-Laukøya (271)
Bosted ikke oppgitt (4)
Folketall 1951–2022

Kultur
Tusenårssted
Det ble i 1999 gjort politisk vedtak om at Skjervøys tusenårssted skal ha en tilknytning til Leonhard Seppala, den verdenskjente hundekjøreren som vokste opp på Skjervøy. Opprinnelig så man for seg muligheten for å få etablert en musikkpaviljong i Seppalaparken i Skjervøy sentrum, men i 2008 ble det bestemt å knytte tusenårsstedet til en butikk på Skjervøy, kalt «Midt i Værret», som ligger ved stedet der Seppala vokste opp. I 2015 ble Seppalatunet åpnet og som blant annet forteller historien om Leonhard Seppala.Hedrer verdens beste hundekjører med eget hus - NRK 13. juli 2020Statue av Seppala blir klar til hundreårsmarkeringen - NRK 26. september 2022

 Fotnoter 

 Referanser 

Eksterne lenker


  Kommunefakta Skjervøy - Statistisk sentralbyrå 
  Seppala-tunet - bli kjent med historien på Skjervøy.
  Gamle bilder over Skjervøy mye flyfoto og slikt